62024CO0149_INF
Διάταξη του Δικαστηρίου (όγδοο τμήμα) της 12ης Δεκεμβρίου 2024 –United Media Services
(Υπόθεση C‑149/24)
«Προδικαστική παραπομπή – Άρθρο 99 του κανονισμού διαδικασίας του Δικαστηρίου – Απάντηση που μπορεί να συναχθεί σαφώς από τη νομολογία – Άρθρο 4, παράγραφος 3, ΣΕΕ – Δικονομική αυτονομία – Αρχές της ισοδυναμίας και αποτελεσματικότητας – Ασφάλεια δικαίου – Δικαίωμα πραγματικής προσφυγής – Τελεσίδικη απόφαση εθνικού δικαστηρίου η οποία είναι ασυμβίβαστη με μεταγενέστερη απόφαση του Δικαστηρίου – Απόφαση συνταγματικού δικαστηρίου με την οποία κρίνεται αντίθετη προς το Σύνταγμα του οικείου κράτους μέλους διάταξη του εθνικού δικαίου βάσει της οποίας εκδόθηκε δικαστική απόφαση – Αίτηση αναθεωρήσεως – Διαφορετικές αποσβεστικές προθεσμίες»
1.
Προδικαστικά ερωτήματα – Απάντηση η οποία δεν καταλείπει περιθώριο εύλογης αμφιβολίας – Απάντηση η οποία μπορεί να συναχθεί σαφώς από τη νομολογία – Εφαρμογή του άρθρου 99 του Κανονισμού Διαδικασίας
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 99)
(βλ. σκέψεις 20, 21)
2.
Δίκαιο της Ευρωπαϊκής Ένωσης – Άμεσο αποτέλεσμα – Ατομικά δικαιώματα – Προστασία από τα εθνικά δικαστήρια – Ένδικο βοήθημα – Αρχή της δικονομικής αυτονομίας – Τήρηση των αρχών της ισοδυναμίας και της αποτελεσματικότητας – Αποκλειστική προθεσμία ενός μηνός προς άσκηση αιτήσεως αναθεωρήσεως – Επιτρέπεται – Εθνικό δίκαιο το οποίο προβλέπει τρίμηνη αποκλειστική προθεσμία για την άσκηση αιτήσεως αναθεωρήσεως δικαστικής αποφάσεως εκδοθείσας βάσει εθνικής διατάξεως η οποία στη συνέχεια κηρύχθηκε αντισυνταγματική – Δεν ασκεί επιρροή
(Άρθρο 4 § 3 ΣΕΕ· άρθρο 267 ΣΛΕΕ)
(βλ. σκέψεις 25-29, 31 και διατακτ.)
3.
Δίκαιο της Ευρωπαϊκής Ένωσης – Άμεσο αποτέλεσμα – Ατομικά δικαιώματα – Προστασία από τα εθνικά δικαστήρια – Ένδικο βοήθημα – Αρχή της δικονομικής αυτονομίας – Τήρηση των αρχών της ισοδυναμίας και της αποτελεσματικότητας – Αποκλειστική προθεσμία ενός μηνός προς άσκηση αιτήσεως αναθεωρήσεως – Επιτρέπεται – Δεν ασκεί επιρροή στη δυνατότητα θεμελιώσεως της ευθύνης του κράτους μέλους λόγω αποφάσεως δικαστηρίου κρίνοντος σε τελευταίο βαθμό
(Άρθρο 4 § 3 ΣΕΕ· άρθρο 267 ΣΛΕΕ)
(βλ. σκέψη 30)
Διατακτικό
Το Δικαστήριο διατάσσει:
Το άρθρο 4, παράγραφος 3, ΣΕΕ, ερμηνευόμενο υπό το πρίσμα των αρχών της ισοδυναμίας, της αποτελεσματικότητας και της ασφάλειας δικαίου, έχει την έννοια ότι δεν αντιτίθεται σε εθνική ρύθμιση βάσει της οποίας αίτηση αναθεωρήσεως τελεσίδικης δικαστικής αποφάσεως λόγω παραβιάσεως του δικαίου της Ένωσης πρέπει να ασκηθεί εντός μηνός από την κοινοποίησή της, ενώ αίτηση αναθεωρήσεως στηριζόμενη στο γεγονός ότι η επίμαχη τελεσίδικη δικαστική απόφαση εκδόθηκε βάσει διατάξεως του εθνικού δικαίου της οποίας η αντισυνταγματικότητα διαπιστώθηκε, εν συνεχεία, με απόφαση του συνταγματικού δικαστηρίου του οικείου κράτους μέλους μπορεί να ασκηθεί εντός τριών μηνών από την ημερομηνία δημοσιεύσεώς της στην Επίσημη Εφημερίδα του συγκεκριμένου κράτους μέλους, εφόσον οι συγκεκριμένες συνέπειες εκ της διαπιστώσεως της αντισυνταγματικότητας απορρέουν ευθέως από την εν λόγω απόφαση του συνταγματικού δικαστηρίου.